als_Latn dik_Latn sag_Latn
Nënkryetari i LDK-së, Haki Rugova, ka thënë se kjo parti nuk ndihet e anashkaluar nga Hashim Thaçi e Kadri Veseli në procesin e transformimit të FSK-së. Edhe pse kreu i LDK-së Isa Mustafa nuk është dukur askund në këto zhvillime, Rugova ka thënë se ushtrinë po e bëjnë institucionet e vendit.
Lidhja Demokratike e Kosovës nuk po ndjehet e anashkaluar në procesin drejt formimit të ushtrisë, projektligjin e të cilit kreu i vendit Hashim Thaçi ia dorëzoi sot kryeparalemntarit Veseli.
Madje shprehen të sigurtë se kjo çështje nuk ndikon aspak në raportet e tyre si partner koalicioni, por që theksojnë se trasformimn e FSK-së në Ushtri nuk po e bën Partia Demokatike e Kosovës por institucionet e vendit.
Nënkryetari i LDK-së Haki Rugova tha të martën se nuk ka rëndësi kush e dërgon projektligjin për ushtrinë, e rëndësishme sipas tij, është vetëm formimi i saj.
“Ushtrinë nuk e formon PDK-ja e as LDK-ja por atë e formojnë institucionet e Kosovës. Nuk ka rëndësi se kush e ka dorëzuar projektligjin për ushtrinë, ata që janë akterë kryesor për këtë çështje edhe e kanë dorëzuar” u shpreh Rugova.
LDK siç bëri të ditur ai, nuk ndjehet keq për këtë çështje, por mjafton që siç tha nënkryetari i LDK-së Haki Rugova, FSK të transformohet në ushtri.
Krijimi i Forcave të Armatosura të Kosovës është paraparë që prej më shumë se dy vjetësh, por ajo nuk mundi të krijohej pa ndryshimet Kushtetuese që kërkojnë mbështetjen e dy të tretave të deputetëve. Kujtojmë se Lista Serbe ka qenë pengesa kryesore drejt formimit të ushtrisë.
als_Latn als_Latn als_Latn als_Latn als_Latn als_Latn als_Latn